કેન્દ્ર સરકારના ડિજિટલ ઈન્ડિયા અભિયાન હેઠળ નેશનલ ઓપ્ટિકલ ફાઈબર નેટવર્ક કાર્યક્રમ શરૂ કરવામાં આવ્યો છે. જેમાં વર્ષે એક લાખ કરોડની યોજના હેઠળ ગ્રામ પંચાયત સુધી બ્રોડબેન્ડ હાઈ વે નેટવર્ક વિસ્તારવામાં આવશે. હિન્દુસ્તાન કોલેજમાં ડિજિટલ ઈન્ડિયા પર યોજાયેલી કાર્યશાળામાં ભારતીય દૂરસંચાર નિયામક પ્રાધિકરણ(ટીઆરએઆઈ)ના સચિવ સુધીર ગુપ્તાએ જણાવ્યું કે વસ્તીના હિસાબે દેશમાં હજુ પણ ઈન્ટરનેટનો ઉપયોગ કરનારા લોકો ઓછા છે. દેશમાં 30 કરોડ લોકો ઈન્ટરનેટ વાપરે છે. લેન્ડલાઈનની હાલત પણ ઘણી ખરાબ છે. ગ્રામ્ય વિસ્તારમાં તેના ત્રણ કરોડ યુઝર્સ છે. જ્યારે શહેરોમાં આવી સંખ્યા 2.70 કરોડ છે. તેથી આ બાબતે ગ્રામ્ય વિસ્તાર પ્રત્યે વિશેષ ધ્યાન આપવામાં આવી રહ્યું છે.